kardosdrur/scandi-wiki huggingface dataset:
Samtgemeinde Sottrum

Samtgemeinde Sottrum er en Samtgemeinde med 7 kommuner, beliggende i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
Floderne Wieste og Wümme løber gennem Samtgemeinden, der består af disse kommuner:
 Ahausen
 Bötersen
 Hassendorf
 Hellwege
 Horstedt
 Reeßum
 Sottrum

Historie 
I 1969 slog kommunerne Bötersen, Clüversborstel, Everinghausen, Hassendorf, Hellwege, Höperhöfen, Reeßum, Schleeßel, Sottrum, Stapel, Stuckenborstel, Taaken og Winkeldorf sig frivilligt sammen til Samtgemeinde Sottrum.

I 1970 tilsluttede Horstedt sig Samtgemeinden.
I forbindelse med områdereformen 1. marts 1974 blev også kommunerne Ahausen og Eversen en del af Samtgemeinden.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Rank vejsennep

Rank vejsennep (Sisymbrium officinale) er en enårig, 30-60 cm høj, tæt håret plante i korsblomst-familien. Arten er hjemmehørende i Europa, Nordafrika og Vestasien, men er nu spredt som ukrudtsplante mange andre steder i verden. Rank vejsennep har stift udstående sidegrene. De gule blomster er 4-6 mm. Skulperne er 10-16 mm lange, bredest forneden og tiltrykt stænglen.

I Danmark er rank vejsennep almindelig ved vejkanter og bebyggelse. Den blomstrer i juni til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Korsblomst-familien
Tatiana Maslany

Tatiana Gabrielle Maslany (født 22. september 1985) er en canadisk skuespiller.

Hun er blandt andet kendt fra filmen Elsk mig igen fra 2012 og den canadiske tv-serie Orphan Black, der startede 2013.

Eksterne henvisninger 

 

Skuespillere fra Canada
Ahausen

Ahausen er en kommune i Samtgemeinde Sottrum i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
I kommunen ligger også landsbyen Eversen. Ahausen ligger i landskabet Stader Geest i overgangen mellem Wümmeniederung og Achim-Verdener Geest.

Nabokommuner 

Ahausen ligger omkring 10 km sydøst for Sottrum og 10 sydvest for landkreisens administrationsby Rotenburg (Wümme). Byen Verden ligger cirka 25 kilometer syd for Ahausen, ob Bremen ligger ca. 30 km mod vest.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Kejser Yingzong af Song

Kejser Yingzong af Song (også Kejser Ying-tsung, ; født 16. februar 1032, død 25. januar 1067) var den femte kejser i Song-dynastiet i Kina. Hans personlige navn var oprindeligt Zhao Zongshi, hvilket han dog ændrede til Zhao Shu. Hans regeringsperiode var 1063 - 1067. Hans tempelnavn betyder "Uovertruffen talentfuld forfader". 

I 1055 blev kejser Renzong syg, og eftersom kejser Renzong ikke havde overlevende sønner, udgjorde dette en trussel mod tronfølgen. På foranledning af sine embedsmænd accepterede Renzong, at to sønner af kejserlige adelsmænd, hvoraf Yingzong var den ene, blev bragt ind i hoffet. Yingzong var Zhao Yunrangs trettende søn. Zhao Yunrang var som øverste leder af det Kejserlige kontor for klanforhold periodens vigtigste embedsmand og voksede op i hoffet som potentiel arvtager efter kejser Zhenzong, indtil Renzong blev født i 1010. 

Yingzong var gift med kejserinde Gao. Da Yingzong var svagelig, var det dog ofte enkekejserinde Cao (enke efter kejser Renzong), der regerede.

Yingzongs regeringsperiode er kendt for stridigheder om, hvorvidt Yingzong udførte de korrekte ritualer overfor sin far. Yingzong var blevet adopteret af Renzong, som derfor i rituel forstand var Yingzongs far, og nogle embedsmænd ønskede derfor, at Zhao Yunrang, alene fik titlen "Kejserlig Onkel", men Yingzong tildelte sin biologiske far titlen "Kejserlig Forælder". Dette var ikke alene et tidligt tegn på konflikterne om ritualer under Xiaozongs (1127 - 1195) regeringstid, men også senere under Ming-dynastiet.

Kejsere af Kina
Kinas historie
Rasteplads (fugle)

En rasteplads er et sted, hvor trækfugle gør ophold under fugletræk eller hvor fugle opholder sig uden for yngletiden. Man kan især skelne mellem rastepladser for andefugle og rastepladser for rovfugle.

Rastepladser for andefugle kendetegnes ved at være vådområder, som regel ved kyster, i fjorde, lavvandede havområder eller lagunesøer og som regel isfrie selv under kolde og lange vintre. Rastepladser kan som regel tilbyde forskellige fourageringsbetingelser, der hver for sig passer til bestemte fuglearters fourageringsmåder og fødevalg. Strømvåger, åbninger i ellers isdækkede vandområder fremkaldt af strøm, fremmer rastepladsernes betydning. Vadehavet udgør en rasteplads af international betydning. Også Ringkøbing Fjord, Nissum Fjord, Limfjorden og Horsens Fjord er danske områder af international betydning.

Rastepladser for rovfugle er ofte uopdyrkede områder, hvor rovfuglene (fx fjeldvåge, musvåge, blå kærhøg, tårnfalk) kan finde smågnavere, som de overvejende lever af.

Litteratur 

 Lorenz Ferdinand: "Fuglene i landskabet" (Større danske fuglelokaliteter Bind II; Dansk Ornitologisk Forening, København 1980; ), s. 188-226

Ornitologi
Hannibal (fornavn)

Hannibal er et fornavn af fønikisk/punisk oprindelse. Dens fortsatte brug i senere tider og kulturer, helt op til i dag, er primært på grund af den historiske berømte general Hannibal fra den Anden puniske krig.

Drengenavne
Dorthe

Dorthe eller Dorte er et dansk pigenavn, der kommer af Dorothea der på græsk betyder "Guds gave".

En sjælden variant er Dorde. I 2019 bar i alt 26.885 danskere et af disse navne. Navnet anvendes desuden i sammensætninger, især efter Anne, med og uden bindestreg: Anne Dorthe, Anne-Dorthe eller Annedorthe.

Kendte personer med navnet 

 Dorte Bennedsen, dansk politiker og tidligere minister
 Dorthe Dahl-Jensen, dansk geofysiker og glaciolog
 Dorte O. Jensen, dansk sejler
 Dorte Karrebæk, dansk forfatter og illustrator
 Dorte Bæk Klein, dansk atletikudøver
 Dorthe Kollo, dansk sanger
 Dorte Mandrup, dansk arkitekt
 Anne Dorte Michelsen, dansk sanger og sangskriver
 Dorthe Nors, dansk forfatter
 Dorthe Emilie Røssell, dansk forfatter og medlem af Modstandsbevægelsen
 Anne Dorthe Tanderup, dansk håndboldspiller
 Dorte Toft, dansk journalist

Navnet anvendt i fiktion 
 ''Dorte, dansk film fra 1951 instrueret af Jon Iversen med Ilselil Larsen i titelrollen.

Referencer 

Pigenavne
Syktyvkar

Syktyvkar (russisk og , ; før 1930 Ust-Sysolsk) er hovedstaden i den autonome republik Komi i Den Russiske Føderation, der ligger mod nordøst i den europæiske del af Rusland. Syktyvkar har  indbyggere.

Etymologi 
Byens nuværende navn er fra 1930, hvor byen fik navn på komi, i overensstemmelse med den sovjetiske sprogpolitik. Syktyvkar kommer af Syktyv, som er komi-navnet på floden Sysola, samt kar, der betyder "by" på komi.

Geografi 

Syktyvkar ligger 1515 km nordøst for Moskva ved floden Sysola, som byen tidligere var opkaldt efter (Ust-Sysolsk). 72% af byområdet er skov og der lever både bjørne og vildsvin i byens udkant. I Syktyvkar lever over 40 forskellige arter dyr herunder elg, det største dyr på taigaen.

Vildsvin og ulve kan være et reelt problem for de lokale beboere. Ulvene har mangedoblet i de senere år og angriber ofte jagthunde. Desuden er der masser af harer, egern, ræve, oddere, los, mår og væsler. Rensdyr foretrækker de omkringliggende fyrreskove.

Klima 

Syktyvkar har subarktisk klima (Köppens klimaklassifikation Dfc) med lange, kolde vintre og korte, varme somre. Gennemsnitstemperaturen i januar er -15°C, mens den i juli er +17 °C. Den gennemsnitlige årlig nedbør er 541 mm. Syktyvkar ligger 96 moh. Vejret om vinteren er meget omskifteligt med voldsomme temperaturfald.

Historie 

Der har sandsynligvis været en bosættelse hvor byen ligger siden 1500-tallet. Ust-Sysolsk (Syssolskoje) blev grundlagt i 1586. Den blev bevilget bystatus af Katharina den Store i , og blev senere hovedstad i den autonome Komi oblast. Byen har bibeholdt sin stilling som komiernes hovedstad siden da, selv om de nu er et mindretal i byen, som følge af en stor tilflytning af etnisk russere i løbet af 1900-tallet.

Industri 

Byen ligger nær stedet hvor Sysola løber sammen med den større Vytjegda i Nordlige Dvinas flodsystem. Floderne er sejlbare og er vigtige transportveje for skovbrugsprodukter fra Syktyvkar, der har både flodhavn og skibsværft. Syktyvkar er et industrielt centrum i det nordlige Rusland. Der er omkring 40 vigtige industrivirksomheder, hver tredje har national betydning. Lokale virksomheder producerer cellulose, papir og ikke-vævede fibre. Træforædlings-, cellulose- og papirindustrien tegner sig for ca. 62% af al kommerciel produktion. Byen har videnskabelige- og kulturelleinstitutioner, som teater, museum og universitet. Der er to lufthavne i byen.

Uddannelse 

Syktyvkar er et pædagogisk og videnskabeligt center for republikken. Den vigtigste videnskabelige institution er Komi Videnskabelige Center, der omfatter institut for geologi, biologi, sprog, litteratur og historie, økonomi samt sociologisk institut. Åbningen af Syktyvkar statsuniversitet i 1972 blev en milepæl i byens historie.

Venskabsbyer 

Syktyvkar er venskabsby med:
  Cullera, Spanien
  Debrecen, Ungarn
  Los Altos, USA
  Lovech, Bulgarien
  Taiyuan, Kina

Referencer

Eksterne henvisninger 

 Syktyvkar på mojgorod.ru 

 
Etableret i 1586
Stora Stokkavatnet

Stora Stokkavatnet er en sø i Stavanger kommune i Rogaland fylke. Stora Stokkavatnet ligger i bydelene Madla, Tasta og Eiganes og Våland og er 2,19 km² stor, hvilket gør den til den største sø i Stavanger, fulgt af Hålandsvatnet og Mosvatnet. Søen ligger 11 moh. og er 42 meter på det dybeste sted. Lige ved Stora Stokkavatnet ligger Litla Stokkavatnet, der har et areal på blot 0,15 km².

Søen har en omkreds på omkring 7,9 km, og i den ligger holmen Storeholmen.

Stora Stokkavatnet har to tydelige tilløbsbække fra nord, Mississippibekken og Møllebekken. Møllebekken som kommer fra Litla Stokkavatnet er det største tilløb. Udløbsbækken i syd går ud til søen i Møllebukta i Hafrsfjord.

Stora Stokkavatnet er i dag byens nødreserve til vand. Før 1. januar 2009 var det reserve-drikkevandskilde.
I perioden 1931–1959 var det byens drikkevand.

Referencer 

Stavanger
Søer i Norge
Paj-Khoj

Paj-Khoj (, ) er en kæde af bakker og lave bjerge i Nenetskij autonome okrug mod nordøst i den europæiske del af Rusland. Kæden er omkring 200 km lang, og strækker sig fra de nordligste Uralbjerge i nordvestlig retning over den centrale del af Jugorskijhalvøen og øen Vajgatsj, der er adskilt fra fastlandet af Jugorskijstrædet. Det højeste punkt i Paj-Khoj er Gora Moreiz på 467 moh. Bjergkæden danner vandskel mellem oplandet til Karahavet mod øst og Barentshavet mod vest. Paj-Khoj kan derfor betragtes som en del af grænsen mellem Asien og Europa.

Geografi 
Bjergkæden fortsætter til Barentshavet i nordvest og den sydøstlige del af Karahavet i øst. Floden Bolsjaja Oju afvander nordøstskrænterne af Paj-Khoj. Mod nord er det meget smalle Jugorskijstræde, hvor øen Vajgatsj ligger. I sydvest breder kæden sig fra den østlige del af det nordrussiske lavland. Paj-Khoj går direkte mod sydøst, med jævn stigning op til Uralbjergene. Hvor de to bjergkæder møder hinanden findes Usas kilder. Omkring 30 km vest for kilderne ligger Vorkuta, den eneste større by i området.

Geologi og botanik 
Geologisk set er Paj-Khoj en del af en nordlig fortsættelse af Uralbjergene, der strækker sig videre nordover til højderne på Novaja Zemlja. Såvel Paj-Khoj som Novaja Zemlja er yngre end Uralbjergene. Undergrunden består af krystallinsk glimmerskifer, sedimentære sandstensbjergarter, mergel og kalksten. Vegetation består hovedsageligt af stenet fjelltundra. På de lavereliggende dele vokser græs, mos og rensdyrslav. Lave buske forekommer i de sydlige dele af Paj-Khoj, om end sjældent.

Første gang Paj-Khoj blev beskrevet af europæere var under en forskningsekspedition ledet af geologen Ernst Karlovitsj Hoffmann, der mellem 1847 og 1853 foretog de første geologiske og biologiske undersøgelser af området.

Eksterne henvisninger 
 Den Store Sovjettiske Encyklopædi: Paj-Khoj, , hentet 17. januar 2015.

Bjerge i Rusland
Nenetskij autonome okrug
Bötersen

Bötersen er en kommune i Samtgemeinde Sottrum med godt 1050 indbyggere (2013). Den ligger i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
Bötersen ligger mellem Sottrum (8 km) og Rotenburg (Wümme) (10 km).

I kommunen ligger ud over Bötersen, landsbyerne Höperhöfen og Jeerhof. Höperhöfen var indtil 1974 hjemsted for en selvstændig kommune.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Thomas Chenery

Thomas Willam Chenery (født 1826 på Barbados, død 11. februar 1884 i London) var en engelsk orientalist og journalist.

Chenery studerede i Cambridge, ved Caius College, bland andet østerlandske sprog, og gik under Krim-krigen som korrespondent for The Times til krigsskuepladsen. Han lagde sig særlig efter arabisk med stor iver og blev 1868 professor i arabisk i Oxford. I 1869 udgav han The Arabic Language, 1870 blev han medarbejder ved revisionen af den engelske oversættelse fra hebraisk af det Gamle Testamente. I 1872 udgav han Machberoth Pthiel of Alcharizi efter et håndskrift i det Bodleyanske Bibliotek. Fra 1877 til sin død var han hovedredaktør (Editor) af The Times.

Kilder 
 

Chefredaktører
Journalister fra England
Orientalister fra Storbritannien
Ansatte ved University of Oxford
Briter i 1800-tallet
Personer fra Barbados
Ungarsk vejsennep

Ungarsk vejsennep (Sisymbrium altissimum) er en 30-60 cm høj, ved grunden stivhåret plante i korsblomst-familien. Alle blade er fjerfligede. De gule blomster er 10-12 mm med udstående bægerblade. Skulperne er 5-10 cm lange og udstående fra stænglen. I Danmark er ungarsk vejsennep almindelig på åben, sandet jord nær bebyggelse.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Korsblomst-familien
Vejsennep (Descurainia)

Vejsennep (Descurainia) er en slægt af planter, der består af omkring 40 arter, hvoraf 1 art findes vildtvoksende i Danmark. Også slægten Sisymbrium kaldes på dansk for vejsennep.

Arter 
Den danske art i slægten:
 Finbladet Vejsennep (Descurainia sophia)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Korsblomst-familien
Paul Chenavard

Paul Joseph Chenavard (født 9. december 1807 i Lyon, død 12. april 1895 i Paris) var en fransk maler.

Kilder 

 

Malere fra Frankrig
Franskmænd i 1800-tallet
Personer fra Lyon
Charles-Julien Lioult de Chênedollé

Charles-Julien Lioult de Chênedollé (født 4. november 1769 i Vire, Calvados, død 2. december 1833 i Burcy, Calvados) var en fransk digter. 

Chênedollé begejstredes tidlig for Delille og Bernardin de Saint-Pierre og ville selv være digter. Som adelsmand emigrerede han 1791, gjorde et par felttog med i emigranternes hær, slog sig siden for et par år ned i Hamborg, hvor han påvirkedes af to så modsatte naturer som Klopstock og Rivarol, og skrev nu en række digte i Delilles naturbeskrivende manér, for eksempel L'invention, Le génie de Buffon og Les regrets. Fra Hamborg gik Chênedollé til Schweiz, hvor han omgiks Madame de Staël og Benjamin Constant, og 1799, da han slettedes af emigrantlisten, til Paris. Senere sluttede han sig til Chateaubriand og den unge romantiske skole, der hædrede ham som en slags oldermand. Ved det følelsesfulde sving i sine naturbeskrivelser er han også at betragte som en forløber for den romantiske lyrik. Chênedollés største værk er Le génie de l'homme (1807). Hans Œuvres udkom 1864.

Kilder 

  

Digtere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Avnede Kirke

Avnede Kirke eller Aunede Kirke er en kirke i Store Avnede, Avnede Sogn på Lolland. På kirkegården ligger Victor Cornelins begravet.

Eksterne henvisninger 

 Avnede Kirkes hjemmeside 
 Avnede Kirke på KortTilKirken.dk

Kirker i Lolland Kommune
Kirker i Lolland-Falsters Stift
Kirker i Maribo Amt
Gotisk arkitektur i Danmark
Finbladet vejsennep

Finbladet vejsennep (Descurainia sophia) er en enårig 20-70 cm høj, oftest tæt håret plante i korsblomst-familien. Arten er hjemmehørende i middelhavsområdet og Asien, men er nu spredt af mennesket over det meste af verden. Bladene er 2-3 gange fjersnitdelte med trådfine afsnit. De gulgrønne blomster er 3 mm og af længde med bægeret. Støvdragerne er dobbelt så lange som kronen. Skulperne er trådformede og 15-45 mm lange. De sidder på udstående stilke.

I Danmark er finbladet vejsennep almindelig på tør, næringsrig bund nær bebyggelse. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Korsblomst-familien
Comfort Hotels

Comfort Hotels er en hotelkæde, der i dag er en del af Nordic Choice Hotels. Selskabet har en årlig omsætning på mere end 6,2 milliarder NOK og over 9.200 ansatte. Comfort Hotels har 35 hoteller i Norden.

Kædens eneste hotel i Danmark ligger i København.

Eksterne henvisninger 
 Comfort Hotels

Hotelkæder
Hotel-, restaurant- og turistvirksomheder fra Norge
Kyoto Sanga FC

Kyōto Sanga F.C. (, normalt bare kendt som Ochihins) er en japansk fodboldklub fra Kyōto, der siden 2011 har spillet i den japanske 2. division, J. League Division 2. Klubben blev grundlagt i 1922 som Kyōto Shikō Club () og er den ældste fodboldklub i Japan.

Klubben anvendte frem til 2007 navnet Kyoto Purple Sanga

Sæsoner

Nuværende trup 
Pr. 9. september 2019.

Kendte spillere 
 Park Ji-sung
 Yasuhito Endō
 Daisuke Matsui

Noter

Eksterne links 

 Officielt website 

Fodboldklubber i Japan
Sanga FC
StepStone Danmark

StepStone Danmark er et jobsite med fokus på leder- og karrierejob, der matcher kandidater og rekrutterende virksomheder.

StepStone Danmark ejes af Jobindex Media koncernen, der omfatter Jobindex A/S, Computerworld, StepStone og it-jobbank.

StepStone blev grundlagt i Norge i 1996 og var nogle af de første til at tilbyde online rekruttering i Europa. StepStone blev i 2009 en del af Axel Springer-koncernen men har siden marts 2014 været ejet af Jobindex koncernen, der omfatter Jobindex A/S, Computerworld, StepStone og it-jobbank.

StepStone Danmark er en del af The Network, der tilbyder online rekruttering i 132 lande, heraf 37 europæiske lande. The Network tilsammen har mere end mere end 24,6 millioner besøg og over 299.000 job hver måned.

Jobtjenester
Arbejdsmarkedet i Danmark
Jean Abraham Chrétien Oudemans

Jean Abraham Chrêtien Oudemans (født 16. december 1827 i Amsterdam, død 14. december 1906 i Utrecht) var en hollandsk astronom. Han var bror til Cornelis Antonie Jan Abraham Oudemans.

Oudemans studerede astronomi i Leiden, blev 1853 observator ved observatoriet sammesteds, 1856 professor i astronomi ved universitetet i Utrecht; 1857 rejste Oudemans til Java som chef for den geografiske opmåling, vendte 1875 tilbage og var nu til 1898 professor i Utrecht og direktør for observatoriet sammsteds. Han har udgivet Die Triangulation von Java, I—VI (Batavia 1875, Haag 1878—1900) foruden talrige observationer og beregninger af planeter, kometer, foranderlige stjerner i fagskrifter samt 4. udgave af Frederik Kaiser: De Sterrenhemel, I—II (Deventer 1884—1888).

Kilder 
  

Astronomer fra Nederlandene
Professorer fra Nederlandene
Ansatte ved Utrechts Universitet
Faglitterære forfattere fra Nederlandene
Nederlændere i 1800-tallet
Personer fra Amsterdam
Stivhåret kalkkarse

Stivhåret kalkkarse (Arabis hirsuta) er en 10-80 cm høj plante i korsblomst-familien. Arten er udbredt i den tempererede zone på den nordlige halvkugle. Stivhåret kalkkarse er stivhåret (sjældent næsten glat) og stift opret med en roset af omvendt ægformede blade. Stængelbladene er ægformede med takket rand og opret tiltrykt stænglen. Blomsterne er hvide og 4-6 mm store.

I Danmark er stivhåret kalkkarse temmelig almindelig i Nordjylland og Nordsjælland på tørre bakker og skrænter med kalkholdig, gruset bund. Den findes hist og her i resten af landet. Blomstringen sker i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Korsblomst-familien
Tårnurt

Tårnurt (Arabis glabra), eller Almindelig Tårnurt, er en 60-120 cm høj plante i korsblomst-familien. Planten er stift opret, blådugget og opadtil glat med gullighvide blomster. I Danmark findes Tårnurt hist og her i den østlige del af landet på sandet bund ved veje, skrænter og skovkanter.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Korsblomst-familien
Hassendorf

Hassendorf er en kommune i Samtgemeinde Sottrum med godt 1100 indbyggere (2013). Den ligger i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
Kommunen ligger mellem Sottrum og Rotenburg (Wümme), og mod syd løber floden Wümme.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Hellwege

Hellwege er en kommune i Samtgemeinde Sottrum med godt 1050 indbyggere (2013). Den ligger i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
Hellwege grænser mod øst til Ahausen, til Sottrum mod nord, Ottersberg mod vest og Langwedel mod syd. De to sidste ligger i Landkreis Verden. Nordligst i kommunen løber floden Wümme

Inddeling 
I kommunen ligger udover Hellwege bebyggelserne Auf der Meente, Breitenfeldermoor og Stelle.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Det Poetiske Bureaus Forlag

Det Poetiske Bureaus Forlag (stiftet 2005) er et dansk non-profit forlag der primært udgiver moderne dansk lyrik, men som også har specialiseret sig i klassisk verdenslitteratur i nye oversættelser. Forlaget udgiver 20-25 nye titler årligt, fra sin base på Nørrebro. Blandt de væsentligste danske forfattere der udkommer på forlaget kan nævnes Arne Herløv Petersen, Ole Lillelund og Søren Sørensen.

Ekstern henvisning 
www.detpoetiskebureau.dk 

Forlag fra Danmark
Etableret i 2005